Den dansk-svenske jazz-trioen Swe-Danes bestod av Svend Asmussen, Alice Babs og Ulrik Neumann. Bildet viser gruppa på Berns i Stockholm 1961.  Foto: LP-omslaget til *På begäran*, Telestar TRS11052 
**Svend Harald Christian Asmussen** (født 28. februar 1916 i København, død 7. februar 2017 i Dronningmølle) var en dansk jazzmusiker (fiolin) og komponist, kjent for å ha ledet flere jazzband og samarbeidet med skandinaviske jazzartister. Gjennom flere samarbeid med amerikanske storheter ble han kjent internasjonalt som «The Fiddling Viking».

Liv og virke
------------

### Bakgrunn

Svend Asmussen vokste opp i en musikalsk familie. Fra han var seks år gammel fikk han undervisning i fiolin. Han ble skolert i klassisk fiolinspill. Som 16-åring hørte han en grammofonplate med Joe Venuti og Eddie Lang, og ble inspirert av deres stil.[]

### Karriere

Året etter begynte hans profesjonelle karriere, samtidig som han var student i av tannlege- og billedhuggerfaget.

Med en egen kvartett hadde stor suksess ved Apollo-teatret og påfølgende turneer (1937) i samarbeid med blant andre Mills Brothers, Josephine Baker og Fats Waller. Hans eget swingband figurerte i filmen *En lille tilfældighed* (1939). Senere ble det egen «Skandia-trio» (ca. 1940) med Helge Jacobsen på gitar og Erik Frederiksen på trommer, derpå S.A. kvintett med Kjeld Bonfils, Svend Hauberg, Christian Jensen og Erik Frederiksen, hvorpå han, etter kort opphold ved teaterscenen, ble arrestert og flyttet til Berlin (1943–45).

Med egen sekstett S.A. Orkester (1945–53), turnerte han etter krigen Europa, med her var Max Leth på vibrafon og Jørgen Ingmann på gitar. Det ble også arbeidet med Ulrik Neumann og Stig Lommer ved teateret; etterfulgt av Swe-Danes med Alice Babs og samme Ulrik Neumann som 1959–1961 turnerte i USA. I 1972 dannet han en egen kvartett igjen, med Kjell Öhman på piano, Mads Vinding på bass og Ed Thigpen på trommer. På 1970-tallet arbeidet han ellers med Kenny Drew, Ivan Relieden og Putte Wickman.

På 1980-tallet hadde han gruppen String Swing, med blant andre Nikolaj Gromin, Pierre Dørge, Ulf Wakenius (gitar) og Peter Danstrup. På 1990-tallet hadde han en egen kvartett med Ulf Wakenius og Mads Vinding på bass, samt Aage Tanggaard på trommer. Wakenius og Lundgaard ble senere erstattet av Jacob Fischer på gitar og Jesper Lundgaard på bass.

Plateutgivelser (utvalg)
------------------------

* *Svend Asmussen* (Angel, 1946),
* *Hot fiddle* (Brunswick, 1953),
* *S.A. and his melancholy Danes* (1955),
* *Skol!* (Epic, 1955),
* *Danish imports* (Warner Bros. 1959),
* *Two of a kind* (Storyville, 1965),
* *Prize Winners* (Matrix, 1978),
* *June Night* (Doctor Jazz, 1983),
* *S.A. at Slukafter* (Phonastic, 1984),
* *Fiddler Supreme* (Intim Musick, 1989),
* *Fit as a Fiddle* (Dacapo, 1999),
* *Still Fiddling* (Storyville, 2002).

Asmussen komponerte en del filmmusikk (*En vacker dag* 1963; *Musik ombord* 1958; *Lattjo med Boccaccio* 1949), og hadde roller i flere filmer.

Priser og utmerkelser (utvalg)
------------------------------

* 1995 – Ben Webster-prisen
* 2001 – Danske Django d'Or-*legend*
* 1987 – Läkerols kulturpris
* 1975 – Karl Gerhards Hederspris
* 1974 – Årets jazzmusiker i Danmark

Referanser
----------

1. 1 2   Autorités BnF, BNF-ID 13890935z[Hentet fra Wikidata]
2. ↑   Social Networks and Archival Context, SNAC Ark-ID w6bh65r9, besøkt 9. oktober 2017[Hentet fra Wikidata]
3. ↑   Internet Movie Database, IMDb-nummer nm0039577, besøkt 17. oktober 2015[Hentet fra Wikidata]
4. ↑   «Den verdensberømte violinist Svend Asmussen er død»[Hentet fra Wikidata]
5. ↑  Emil Bergløv (7. februar 2017). «Den verdensberømte violinist Svend Asmussen er død». Politiken. Besøkt 7. februar 2017.

Eksterne lenker
---------------

* (en) Svend Asmussen – kategori av bilder, video eller lyd på Commons Rediger på Wikidata
* (en) Svend Asmussen på Internet Movie Database Rediger på Wikidata

* (sv) Svend Asmussen i Svensk Filmdatabas Rediger på Wikidata

* (da) Svend Asmussen på Filmdatabasen Rediger på Wikidata

* (da) Svend Asmussen på danskefilm.dk Rediger på Wikidata

* (da) Svend Asmussen på danskfilmogtv.dk Rediger på Wikidata

* (da) Svend Asmussen på Scope Rediger på Wikidata

* (en) Svend Asmussen på AllMovie Rediger på Wikidata

* (en) Svend Asmussen hos The Movie Database Rediger på Wikidata

* (en) Svend Asmussen hos Behind The Voice Actors Rediger på Wikidata

Portaler: Danmark | Jazz

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Gyldendals Teaterleksikon **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BNE **·** MusicBrainz **·** Discogs **·** AllMusic
 |